stanford-oval/wikipedia huggingface dataset:
תפילה (יהדות)
מהות התפילה > שבח ותחינה

שני המרכיבים העיקריים של התפילה, שבח ובקשות מעוררים קושי. אלוהים כישות מושלמת, לא צריך שישבחו אותו. וכישות שאינה משתנה, לא משנה את רצונו בגלל תפילת האדם.
בעיית השבחים בתפילה הטרידה כבר את חז"ל. במסכת ברכות מסופר: ”אותו איש שעבר לפני התיבה, אמר: האל הגדול הגבור והנורא והאדיר והעזוז והיראוי החזק והאמיץ והודאי והנכבד. אמר לו רבי חנינא: סיימת לומר את כל שבחיו של אדונך?” וביתר חריפות במסכת מגילה: ”המספר בשבחו של הקב"ה יותר מדי נעקר מן העולם.”
גם הבקשות שמעתיר האדם על האל בתפילתו מעלות קושיות; האם אין האל יודע את חסרונותיו ורצונותיו של האדם? והאם המתפלל מאמין כי חל באל שינוי כתוצאה מתפילתו? המשנה מבהירה את גבולותיה של תפילת היחיד:
הצועק לשעבר – הרי זו תפלת שוא. כיצד? הייתה אשתו מעוברת, ואמר: "יהי רצון שתלד אשתי זכר" – הרי זו תפלת שוא. היה בא בדרך, ושמע קול צווחות בעיר, ואמר: "יהי רצון שלא יהו אלו בתוך ביתי" – הרי זו תפילת שוא.
המשך המשנה מציגה את העיקרון שמאחורי הודאה ובקשה במילים "נותן הודאה לשעבר, וצועק לעתיד לבוא" - על האדם להודות לאל על דברים שכבר קרו, ובתפילתו הוא רשאי לבקש על דברים שטרם קרו.
מהות התפילה > מטרת התפילה בהגות

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
הרמב"ן יוצא נגד ההשקפה הגורסת כי התפילה היא אמצעי בעזרתו גורם האדם לאל בהכרח להיענות לבקשותיו. ומסביר הרמב"ן מדוע כעס יעקב על רחל כאשר בקשה ממנו שיביא לה בנים: ”ויחר ליעקב, שאין תפילת הצדיקים בידם שתישמע על כל פנים... ולכן אמר לה שאינו במקום אלוהים שיפקוד העקרות על כל פנים.”
כאן מחלק הרמב"ן בין האדם המתפלל תפילה פסולה, שמטרתה היא לשעבד את רצון האל לרצונו של האדם, ובין המתפלל תפילה כשרה, היודע שאין בכח תפילתו לשנות משהו ברצון האל.
גם לדעת הרמב"ם מטרת התפילה אינה בשינוי רצון האלוהים אלא אמצעי חינוכי הנועד להחדיר לתודעת המאמין הרגשת יראה ותלות. רעיון זה משתקף גם בדברי שלמה: (דברי הימים ב', ו', ל'): ”וְאַתָּה תִּשְׁמַע מִן הַשָּׁמַיִם מְכוֹן שִׁבְתֶּךָ וְסָלַחְתָּ וְנָתַתָּה לָאִישׁ כְּכָל דְּרָכָיו אֲשֶׁר תֵּדַע אֶת לְבָבוֹ כִּי אַתָּה לְבַדְּךָ יָדַעְתָּ אֶת לְבַב בְּנֵי הָאָדָם... לְמַעַן יִירָאוּךָ לָלֶכֶת בִּדְרָכֶיךָ כָּל הַיָּמִים”.[דרושה הבהרה]
מקובלים ייחסו לתפילה תפקיד תיאורגי של תיקון העולמות, הן עולמנו הפיזי והן עולמות רוחניים: בירור ניצוצות, העלאת מחשבות, ייחוד השכינה עם הקדוש ברוך הוא, וכן תיקון נשמות. בהקשר זה נודעו כוונות התפילה המיוחסות להאר"י המצמידות לכל משפט מן התפילה את הכוונה הקבלית השייכת לו.
לדעת הרמח"ל (ספר דרך ה'), באמצעות בקשת הצרכים בתפילה מתרומם האדם משפלות ההשתדלות החומרית בעולם. כאשר האדם עוסק בענייני העולם הוא שוקע בגופניות ובחומריות. תיקון המציאות העגומה הזאת מתבצע בתפילה, כאשר מבקש האדם את צרכיו בתפילה, הוא מראה שתולה את ביטחונו באל, דבר שמונע ממנו לשקוע באופן מוחלט בהבלי החומר.
גם לדעת רבי יהודה הלוי התפילה, יותר משהיא מתכוונת להשיג תועלת מעשית, משמשת כעין הפוגה רוחנית לאדם המתפלל, ומחזקת אותו כנגד טרדות הגוף והחומר המעכירות את דעתו: ”בדרך זו תהיה שעת התפילה לחסיד כגרעין הזמן ופריו, ושאר השעות תהיינה לו כדרכים המוליכים אל שעה זו, שלבואה הוא מצפה כי על ידה הוא מדמה אל העצמים הרוחנים ומתרחק מן הבהמים.” (ספר הכוזרי)
הרב קוק מדגיש בכתביו כי התפילה, אין מטרתה להשפיע ולשנות את רצונו של האל, כי אם לרומם ולהשלים את מידות האדם: ”על כן צריך שיבין כל מתפלל שהתפילה היא חֹק נפלא שחקק הקב"ה בעולמו להשלמת יצוריו בכל דרכי השלמות, לתכלית השלמתם המוסרית בייחוד הנצמחת ממנה.” (פירוש עין אי"ה למסכת ברכות)
אך עדיין השאלה במקומה עומדת: אם התפילה אינה מכוונת להשפיע על רצון האל, מדוע אנו מבקשים ממנו בקשות? הרב קוק משיב כי התפילה אמנם פועלת ומשפיעה, אך לא בדרך של שינוי רצון ה' אלא באמצעות שינוי מצבו של האדם המתפלל, דהיינו, התפילה אינה גורמת לשפע שירד מלמעלה למטה, להפך, באמצעות התפילה האדם מתרומם, מדרגתו הרוחנית עולה, והוא נעשה ראוי לקבל את השפע האלוהי.
לעומת כל ההוגים דלעיל, הפילוסוף והמדען ישעיהו ליבוביץ לא מצא את תוכן התפילה בעייתי מבחינה תאולוגית. לפי דעתו של ליבוביץ' מטרת כל המצוות, ובכללן מצוות תפילה, היא עבודת ה' ואין בלתה. לכן אין כלל מקום להקשות על מטרתה של התפילה ועל התועלת שבה. אם כן, החיוב להתפלל דווקא בנוסח שקבעו חכמים משום שאמנם אין חשיבות, ובוודאי אין קדושה, לנוסח התפילה, אך חכמים תקנו דווקא את נוסח התפילה הנמצא בידינו - אמירת שבח ובקשת צרכים, משום שעל פי שיקול דעתם זו הדרך הטובה ביותר לקיים מצוות תפילה, והמחויבות לנוסח זה נובעת מהכרעה הלכתית זו.
ראו גם

סידור
תחינות
חזנות
תפילת נשים ביהדות
בית כנסת
הר הבית
תפילה בציבור
יעילות תפילה
לקריאה נוספת

מאמרים
שלמה קלמן רייף, דרכו של מחקר התפילה היהודית, דברי הקונגרס העולמי למדעי היהדות השמיני, ג, 1981, עמ' 175–182.
יוסף היינימן, עיוני תפילה, בעריכת אביגדור שנאן, הוצאת מאגנס, ירושלים, 1981.
רפאל תורג'מן, אופייה של לשון התפילה וחשיבותן של מסורות העדות בשימור הנוסח הקדום של התפילה, מורשתנו ב, 1987, עמ' 105–109.
יעקב בלידשטיין, בין תפילת הפרט לתפילת הציבור, סיני קו, 1990, עמ' רנה-רסד.
שלמה אנגל, עבודה שבלב זו תפילה, א-ב, הוצאת הסוכנות היהודית לארץ ישראל, המחלקה לחינוך יהודי ציוני, ספריית אלינר, 2004.
חננאל מאק, מבוא לתפילות ישראל, האוניברסיטה המשודרת, משרד הביטחון – ההוצאה לאור, תל אביב, תשס"ב-2001.
חננאל מאק (עורך), מקראה בחקר התפילה (ליקוטי תרביץ, ו), הוצאת מאגנס, האוניברסיטה העברית בירושלים, 2002. (להלן: חננאל מאק, חקר התפילה).
חננאל מאק, תפילה ותפילות, הוצאת ראובן מס, ירושלים, 2006.
הרב עדין אבן ישראל (שטיינזלץ), הסידור והתפילה – מדריך למעיין ולמתפלל, א-ב, הוצאת ידיעות ספרים והמכון הישראלי לפרסומים תלמודיים, תל אביב, 2001.
הרב אליעזר מלמד, פניני הלכה - תפילה, מכון הר ברכה.
דב רפל, פתחי שערים – עיונים ומחקרים על נושא התפילה, בעריכת יואל רפל ונחמיה רפל, תל אביב: הוצאת ידיעות אחרונות, ירושלים: מכללת ליפשיץ, 2001.
הרב אורי שרקי, עיון תפילה, פירושים על קריאת שמע וברכותיה ותפילת העמידה באספקלריה של התורה הגואלת, הוצאת תורה אחרי צבא, תשס"ח.
אברהם וינרוט, מהותה של תפילה ומהותו של זמן, סיני קלט, 2007, עמ' צג-קב.
שלמה קלמן רייף, התפילה היהודית, תרגמה מאנגלית: עלית קרפ (בהשתתפות המחבר וד"ר שמחה גולדין), הוצאת דביר, אור יהודה, 2010.
התפילה בהיסטוריה
אליעזר לוי, יסודות התפילה – מחקר על תולדות התפילה, מקורותיה, מנהגיה וטעמיה, עד עריכתה בימי הגאונים, תל אביב: הוצאת ביתן הספר בסיוע מוסד הרב קוק, תש"ז.
יצחק משה אלבוגן, התפילה בישראל בהתפתחותה ההיסטורית, תל אביב: הוצאת דביר, 1972; הוצאת כנרת זמורה-ביתן דביר, 1988.
יוסף היינימן, התפילה בתקופת התנאים והאמוראים, טיבה ודפוסיה, הוצאת מאגנס, ירושלים, 1964; 1966; 1978; 1984.
עזרא פליישר, לקדמוניות תפילות החובה בישראל, תרביץ נט, 1990, עמ' 441-397.
שלמה קלמן רייף, על התפתחות התפילה הקדומה בישראל (בשולי מאמרו של עזרא פליישר), תרביץ ס, 1991, עמ' 677–681.
עזרא פליישר, מענה (בשולי השגותיו של שייק רייף), תרביץ ס, 1991, עמ' 683–688.
מנחם צבי פוקס, [תגובה], סיני קיד, תשנ"ד, עמ' קסב-קע.
משה ויינפלד, הליטורגייה היהודית הקדומה – מהספרות המזמורית ועד לתפילות במגילות קומראן ובספרות חז"ל, הוצאת מאגנס, ירושלים, 2004.
גבריאל חיים הכהן (עורך), התפילה היהודית – המשך וחידוש, הוצאת המכון ליהדות ולמחשבה בת-זמננו, רמת גן, תשל"ח.
משה אידל, התפילה בקבלת פרובנס, תרביץ סב, 1993, עמ' 286-265.
אורי ארליך, מחוות התפילה בתקופת המשנה והתלמוד: עיצובן ומשמעותן, דברי הקונגרס העולמי למדעי היהדות האחד עשר, ג (1), 1993, עמ' 71–78.
יחזקאל קויפמן, ״התפלה והרנה״, תולדות האמונה הישראלית: מימי קדם עד סוף בית שני (ירושלים: ביאליק, תשל"ו),כרך שני, 490—505 .
David Brofsky, Hilchot Tefilla: A Comprehensive Guide to the Laws of Daily Prayer, OU Press, Ktav and Yeshivat Har Etzion, 2010.
גיהנום בכלוב (2019)

| גיהנום בכלוב (2019)>  הפוסטר הרשמי של האירוע בכיכובו של בריי וויאט כעצמו וכ"השד".מידע |
| --- | --- | --- |
ארגון: WWE
מותג (ים): Raw סמאקדאון
תאריך: 6 באוקטובר 2019
עיר: סקרמנטו, קליפורניה
אולם: גולדן ואן סנטר
מספר צופים: 10,000
שיר (י) הנושא: "Here We Go" בביצוע Chris Classic
סדרת אירועי שלם וצפה של ה-WWE
| התנגשות של אלופים | גיהנום בכלוב (2019) | היהלום שבכתר |
סדרת אירועי גיהנום בכלוב
| 2018 | גיהנום בכלוב (2019) | 2020 |
גיהנום בכלוב (2019) היה אחד מאירועי השלם וצפה של ארגון ההיאבקות האמריקאי, ה-WWE, ששודר בערוץ של ה-WWE Network. האירוע כלל את שני המותגים (Raw וסמאקדאון) ונערך ב-6 באוקטובר 2019, באולם גולדן ואן סנטר שבסקרמנטו, קליפורניה. האירוע היה האירוע ה-11 בסדרת אירועי גיהנום בכלוב.
תשעה קרבות התנהלו באירוע, כולל אחד שהתקיים במופע המקדים לאירוע. בקרב המרכזי, שהיה קרב גיהנום בכלוב על האליפות האוניברסלית, סת' רולינס ו"השד" בריי וויאט נאבקו ביניהם בקרב שהסתיים ללא הכרעה. בקרב גיהנום בכלוב אחר שפתח את האירוע, בקי לינץ' ניצחה את סשה בנקס בהכנעה ושמרה על אליפות הנשים של Raw. עוד ברשימת הקרבות, דניאל בריאן ורומן ריינס ניצחו את אריק רואן ולוק הארפר בקרב טורנדו זוגות, ושארלוט פלייר ניצחה את ביילי בהכנעה וזכתה באליפות הנשים של סמאקדאון בפעם החמישית בקריירה שלה (זכייה עשירית שלה באליפויות הנשים השונות של הרוסטר הראשי).
האירוע קיבל ביקורות שליליות בקרב המבקרים והצופים, כשהסיומת של הקרב המרכזי עמד בראש ביקורות אלה. המבקרים ציינו שמה שייזכר מהאירוע הוא הסוף הנורא לקרב המרכזי אשר נבע מהחלטה שגויה של צוות הכתיבה של ה-WWE.
אירוע

| --- | --- |

תפקיד:: שם:
צוות השידור באנגלית: ויק ג'וסף (Raw)
צוות השידור באנגלית: ג'רי לולר (Raw)
צוות השידור באנגלית: דיו מדין (Raw)
צוות השידור באנגלית: מייקל קול (סמאקדאון)
צוות השידור באנגלית: קורי גרייבס (סמאקדאון)
צוות השידור בספרדית: קרלוס קבררה
צוות השידור בספרדית: מרסלו רודריגז
צוות השידור בגרמנית: קרסטן שייפר
צוות השידור בגרמנית: טים הייבר
צוות השידור בגרמנית: קלווין קני
כרוזים: גרג המילטון (סמאקדאון)
כרוזים: מייק רום (Raw)
שופטים: דנילו אנפיביו
שופטים: ג'ייסון איירס
שופטים: שון בנט
שופטים: ג'ון קון
שופטים: דן אנגלר
שופטים: דריק מור
שופטים: אדי אורנגו
שופטים: ריאן טראן
שופטים: רוד זאפאטה
מראיינות: צ'ארלי קארוסו
מראיינות: קיילה ברקסטון
מראיינות: שרה שרייבר
פאנל לפני האירוע: ג'ונתן קואצ'מן
פאנל לפני האירוע: צ'ארלי קארוסו
פאנל לפני האירוע: סם רוברטס
פאנל לפני האירוע: בוקר טי
אירוע > מופע מקדים

המופע המקדים הכיל קרב אחד בודד, ובו נטליה התחרתה נגד לייסי אוואנס. בסיום, אוואנס פספסה את מהלך המונסולט ולאחר מכן הוכרחה להיכנע עקב מהלך ההכנעה של נטליה, השארפשוטר. כתוצאה מכך, נטליה ניצחה בקרב.
עוד במופע המקדים, רנדי אורטון ועלי התעמתו ביניהם, מה שהוביל לכך שעלי איתגר את אורטון לקרב באירוע עצמו. אתגר שאורטון נענה בחיוב.
אירוע > קרבות מקדימים

האירוע עצמו נפתח בקרב שבו בקי לינץ' הגנה על אליפות הנשים של Raw נגד סשה בנקס בקרב גיהנום בכלוב. בסיום, בנקס זרקה מספר רב של כיסאות אל תוך הזירה וניסתה לבצע על לינץ' את מהלך המטאורה, ששכבה על גבי הכיסאות האלו. לינץ' הצליחה לנטרל את תוכניותיה של בנקס ולבצע עליה בתגובה את מהלך האקספלודר סופלקס מהחבל העליון אל תוך ערימת הכיסאות. לאחר מכן, לינץ' הכריחה את בנקס להיכנע למהלך ההכנעה שלה, ה-Dis-arm-her, ובכך היא רשמה הגנה מוצלחת על התואר.
אז, דניאל בריאן ורומן ריינס התחרו נגד אריק רואן ולוק הארפר בקרב טורנדו זוגות (קרב שבו כל מתאבק מתוך הצמד יכול להשיג את ההכרעה בקרב על אחד ממתאבקי הצמד האחר). בסיום, לאחר שהארפר ורואן שלטו ברוב הקרב, בריאן ביצע על הארפר את מהלך הברך הגבוהה, ולאחר מכן ריינס ביצע עליו את מהלכי "אגרוף הסופרמן" והספיר כדי להשיג את הניצחון בקרב. לאחר הקרב, ריינס ניסה ללחוץ את ידו של בריאן כאות כבוד. בתגובה, בריאן סירב והתעקש לקבל ממנו חיבוק, שלבסוף לאחר קריאות הקהל, יצא לפועל.
בקרב שבא לאחר מכן, רנדי אורטון התחרה נגד עלי. בסיום, אורטון ביצע על עלי את מהלך הסיום שלו, ה-RKO, כדי לנצח בקרב.
בקרב הרביעי, אלכסה בליס וניקי קרוס הגנו על אליפות זוגות הנשים של ה-WWE נגד הקבוקי ווריורס (אסקה וקיירי סיין). סיום הקרב התנהל כך שסיין הסיחה את דעתה של בליס מחוץ לזירה, בזמן שבתוך הזירה אסקה ירקה את התרסיס הירוק בפניה של קרוס, ולאחר מכן הצמידה אותה לניצחון, שהקנה לה ולסיין זכייה באליפות זוגות הנשים של ה-WWE.
לאחר מכן, קבוצת ה-O.C.‏ (אלוף ארצות הברית AJ סטיילס, לוק גאלוס וקארל אנדרסון) התחרו בקרב שלושה נגד שלושה נגד ה-Viking Raiders (אריק ואיבר) ושותף נוסף לבחירתם, שלבסוף התגלה כברון סטרומן. בסיום, לאחר שסטרומן הציג עליונות מוחלטת על קבוצת ה-O.C., השלושה תקפו יחדיו את סטרומן ולבסוף גרמו לעצמם להיפסל. כתוצאה מכך, ה-Viking Raiders וסטרומן ניצחו בקרב כתוצאה מפסילה.
בקטע מאחורי הקלעים, טמינה (בהופעה הראשונה שלה מאז רסלמניה 35) הצמידה את כרמלה וזכתה באליפות 24/7 של ה-WWE.
אז, המלך קורבין התחרה נגד צ'אד גייבל. סיום הקרב התנהל כך שקורבין ניסה להשתמש בשרביט שלו כדי לתקוף את גייבל, שבתגובה התחמק מכך וביצע במקום הצמדה מוצלחת אשר העניקה לו את הניצחון בקרב.
לאחר מכן, אלופת 24/7 החדשה, טמינה, הגיעה אל אזור שולחנות השדרנים הבינלאומיים. במהלך מאבק בין מתאבק העבר היפני ופרשן ההווה, פונאקי, ל-R-טרות', כרמלה ביצעה על טמינה את מהלך הסופרקיק ולאחר מכן אמרה לטרות' להצמיד אותה. האחרון אכן עשה זאת והפך לאלוף 24/7 בפעם ה-20 בקריירה שלו.
בקרב הלפני אחרון, ביילי הגנה על אליפות הנשים של סמאקדאון נגד שארלוט פלייר. בסיום, פלייר הכריחה את ביילי להיכנע למהלך ההכנעה שלה, הפיגר אייט לג לוק, שכתוצאה מכך הפכה לאלופת הנשים של סמאקדאון בפעם החמישית בקריירה שלה (לצד זכייה עשירית שלה באליפויות הנשים השונות של הרוסטר הראשי).
אירוע > הקרב המרכזי

בקרב המרכזי, סת' רולינס הגן על האליפות האוניברסלית נגד "השד" בריי וויאט בקרב גיהנום בכלוב. במהלך הקרב, רולינס ביצע על וויאט אחת-עשרה פעמים את מהלך הסיום שלו, הסטומפ, בנוסף למהלך הפדיגרי, אך האחרון הצליח לצאת מכל ניסיון הצמדה שבא לאחר המהלך בספירת שנייה אחת בלבד, חוץ מבמהלך האחרון שאחריו הוא יצא מניסיון ההצמדה בספירת שתיים. וויאט השתמש בפטיש עץ גדול ובמהלך "האחות אביגיל", אך ניסיון ההצמדה שבא לאחר מכן לא היה מוצלח. מנגד, רולינס השתמש בכיסא, סולם ובארגז כלים על ראשו של וויאט. בזמן שוויאט היה קבור מתחת לחפצים האלה, רולינס הוציא פטיש, אך השופט הפציר בו לא להשתמש בחפץ זה. לבסוף, רולינס השתמש בפטיש והטיח אותו על ראשו של וויאט, ולאחר מכן השופט קרא להפסיק את הקרב מבלי שתושג הכרעה בקרב. לאחר שהכלוב הורם, פרמדיקים הגיעו לטפל בוויאט, שלפתע קם ותקף את רולינס בעזרת מהלך המנדיבל קלאו. מחוץ לזירה, וויאט ביצע על רולינס פעמיים את מהלך "האחות אביגיל", כשהאחרון מביניהם היה על הרצפה החשופה. לאחר מכן, הוא ביצע פעם נוספת את מהלך המנדיבל קלאו, כשדם מפיו של רולינס טפטף על הרצפה.
תוצאה לאורך זמן > Raw

לילה לאחר מכן בתוכנית Raw, כל אלופות הנשים התכנסו לקרב זוגות ביניהן, כשאלופת הנשים של Raw, בקי לינץ', ואלופת הנשים של סמאקדאון, שארלוט פלייר, הפסידו לאלופות זוגות הנשים החדשות של ה-WWE, הקבוקי ווריורס (אסקה וקיירי סיין) בקרב שאינו היה על חגורות האליפות. הן ניצחו בקרב לאחר ששוב אסקה ירקה את התרסיס הירוק בפניה של לינץ' ולאחר מכן סיין ניצלה זאת והצמידה את האחרונה לניצחון. לאחר הקרב, אלופות זוגות הנשים לשעבר, אלכסה בליס וניקי קרוס הגיעו לזירה ותקפו את הקבוקי ווריורס.
לייסי אוואנס ונטליה התחרו ביניהן בקרב חוזר שסוגו היה קרב מי שעומדת אחרונה וגם הפעם נטליה היא זאת שניצחה.
תוצאה לאורך זמן > סמאקדאון

הדראפט של ה-WWE לשנת 2019 התרחש בתוכנית סמאקדאון. במהלך הפרק, האלוף האוניברסלי, סת' רולינס (שייצג את Raw) התחרה נגד רומן ריינס (שייצג את סמאקדאון) בקרב שבו המנצח יזכה את המותג שלו בבחירה הראשונה של הדראפט. סיום הקרב התנהל כך ש"השד" בריי וויאט הופיע ותקף את רולינס, מה שגרם לרולינס לנצח בקרב כתוצאה מפסילה ובכך Raw השיגה את בחירת הדראפט הראשונה. מנגד, נודע לאחר מכן שוויאט הועבר לתוכנית סמאקדאון.
בתוכנית סמאקדאון באותו השבוע, ביילי, שקיצרה את שיערה והשמידה את הבלונים הקופצניים המופיעים בכניסתה לזירה, השיבה לידיה את חגורת אליפות הנשים של סמאקדאון לאחר שניצחה את שארלוט פלייר.
המלך קורבין התחרה נגד צ'אד גייבל, שמרגע זה הוכר כ"גייבל הנמוך", בקרב חוזר, שבו קורבין ניצח.
תוצאות

| מס' | תוצאות | התניות | זמן |
| --- | --- | --- | --- |
| P1 | נטליה ניצחה את לייסי אוואנס בהכנעה | קרב יחידים | 09:25 |
| 2 | בקי לינץ' (א) ניצחה את סשה בנקס בהכנעה | קרב גיהנום בכלוב על אליפות הנשים של Raw | 21:50 |
| 3 | דניאל בריאן ורומן ריינס ניצחו את אריק רואן ולוק הארפר | קרב טורנדו זוגות | 16:45 |
| 4 | רנדי אורטון ניצח את עלי | קרב יחידים | 12:10 |
| 5 | הקבוקי ווריורס (אסקה וקיירי סיין) ניצחו את אלכסה בליס וניקי קרוס (א) | קרב זוגות על אליפות זוגות הנשים של ה-WWE | 10:25 |
| 6 | ה-Viking Raiders (אריק ואיבר) וברון סטרומן ניצחו את ה-O.C. (AJ סטיילס, לוק גאלוס וקארל אנדרסון) בפסילה | קרב שלושה נגד שלושה | 08:15 |
| 7 | צ'אד גייבל ניצח את המלך קורבין | קרב יחידים | 12:40 |
| 8 | שארלוט פלייר ניצחה את ביילי (א) בהכנעה | קרב יחידים על אליפות הנשים של סמאקדאון | 10:15 |
| 9 | סת' רולינס (א) נגד "השד" בריי וויאט הסתיים על ידי פסיקת השופט | קרב גיהנום בכלוב על האליפות האוניברסלית | 17:30 |
(א) - מתייחס למתאבק/מתאבקים שהגיעו לקרב כאלוף/אלופים P - מציין שהקרב התקיים במופע המקדים לאירוע
הערות שוליים

↑  האירוע גיהנום בכלוב מגיע לקליפורניה
1 2  גיהנום בכלוב 2019: תוצאות, סיומת גרועה, אלופים חדשים ותגובות באתר CNET
↑  גיהנום בכלוב 2019: רולינס-וויאט הסתיים ללא הכרעה, פלייר זכתה באליפות נשים בפעם העשירית בקריירה
↑  רולינס יגן על האליפות האוניברסלית נגד "השד" בריי וויאט (קרב גיהנום בכלוב)
↑  לינץ' תגן על אליפות הנשים של Raw נגד בנקס (קרב גיהנום בכלוב)
↑  בריאן וריינס נגד רואן והארפר
↑  ביילי תגן על אליפות הנשים של סמאקדאון נגד שארלוט פלייר
↑  הקהל מסרב לקבל את סיומת הקרב המרכזי של האירוע ואף הגיב בקריאות קשות לגביו
↑  צפו בתגובתו של מתאבק העבר X-Pac לגבי הסוף התמוה
↑  WOR: גיהנום בכלוב 2019 ועוד
↑  מעריצי ה-WWE הגיבו לעובדה ש"השד" לא זכה באליפות האוניברסלית בעזרת קריאות AEW ועוד באתר Newsweek
↑  הביקורת של מייק טדסקו באתר Wrestleview
↑  הביקורת של אדם סילברשטיין וג'ק קרוסבי באתר CBS Sports
↑  הביקורת של ג'ייסון פאוול באתר Pro Wrestling Dot Net
↑  הביקורת של וייד קלר באתר Pro Wrestling Torch
↑  הביקורת של מאט פאולר באתר IGN
↑  נטליה ניצחה את אוואנס (קרב במופע המקדים)
↑  לינץ' ניצחה את בנקס ושמרה על תואר אליפות הנשים של Raw (קרב גיהנום בכלוב)
↑  בריאן וריינס ניצחו את רואן והארפר
↑  אורטון ניצח את עלי
↑  הקבוקי ווריורס ניצחו את בליס וקרוס והפכו לאלופי זוגות הנשים החדשות של ה-WWE
↑  ה-Viking Raiders וסטרומן  ניצחו את ה-O.C. בפסילה
↑  גייבל ניצח את קורבין
↑  פלייר ניצחה את ביילי והפכה לאלופת הנשים החדשה של סמאקדאון
↑  הקרב בין רולינס לוויאט הסתיים ללא הכרעה לאחר פסיקת השופט (קרב גיהנום בכלוב)
יגילוניה ביאליסטוק

יגילוניה ביאליסטוק (בפולנית: Jagiellonia Białystok) הוא מועדון כדורגל פולני מהעיר ביאליסטוק, המשחק בליגת העל הפולנית. המועדון נוסד בשנת 1920 ולו זכייה אחת באליפות פולין וזכייה אחת בגביע הפולני. המועדון מארח את משחקיו באצטדיון העירוני של ביאליסטוק המכיל 22,372 מקומות.
היסטוריה > הקמת המועדון ושנים מוקדמות

המועדון נוסד ב-30 במאי 1920 על ידי חיילי מילואים מגדוד חי"ר מספר 42, תחת השם KSBZ 42 PP. מאוחר יותר שונה שם המועדון ל-WKS 42 PP, קיצור של Wojskowy Klub Sportowy, שפירושו מועדון ספורט צבאי. ב-27 בינואר 1932 הייתה הפעם הראשונה שהכינוי יגילוניה הוכנס לשם המועדון כאשר שם הקבוצה שונה ל-BKS Jagiellonia Bialystok. הכינוי יגילוניה מתייחס לשושלת היגילונית אשר שלטה בפולין במשך מאתיים שנה. במקביל, הוצג גם סמל המועדון עם צבעי האדום והצהוב שלו. ב-1938, עקב בעיות כלכליות, התפרק המועדון וחדל להתקיים עד להפעלתו מחדש ב-1945, אך ביוני 1946 עם התחלפות הממשלה לאחר מלחמת העולם השנייה לא היה מקום ליגילוניה, בעיקר בגלל ההיסטוריה שלה עם הבולשביקים ב-1920 וגדוד חי"ר 42 ועל כן הקבוצה פורקה. ב-26 בינואר 1957 מוזגו המועדונים בודואלני ביאליסטוק וספרטה ביאליסטוק וחזרו להפעיל מחדש את המועדון יגילוניה ביאליסטוק עם סמל המועדון המקורי בצבעי אדום-צהוב-שחור. והחל מסוף שנות ה-50 הקבוצה שיחקה בליגות הנמוכות של פולין עד תחילת שנות ה-70.
היסטוריה > שנות ה-70 וה-80

בתחילת שנות ה-70 הקבוצה שיחקה בליגה השלישית ובליגה המחוזית, ובסיום עונת 1974/1975 הצליחה הקבוצה להעפיל לליגה השנייה, אך ההצלחה הייתה קצרת מועד, ולאחר שלוש עונות בליגה השנייה בסיום עונת 1977/1978 שבה יגילוניה לליגה השלישית. בעונות הבאות המשיכה יגילוניה להתנדנד בין הליגות השנייה והשלישית עד שבסיום עונת 1982/1983 שבה יגילוניה פעם נוספת לליגה השנייה לאחר שסיימה במקום הראשון בליגה השלישית, ובעונות הבאות הצליחה לתקוע יתד בליגת המשנה, כאשר את עונת 1985/1986 סיימה הקבוצה במקום השלישי בליגה, וכמעט העפילה לליגה הבכירה, אך בעונה לאחר מכן עונת 1986/1987 העפילה יגילוניה לליגה הבכירה בפעם הראשונה בתולדות המועדון.
היסטוריה > 1987–2007

כבר במשחקים בליגה השנייה בביאליסטוק הגיעה הקבוצה לממוצע של כ-15 אלף צופים למשחק, אך כמות הצופים שהגיעו לצפות במשחק הבכורה בליגה הבכירה בעונת 1987/1988 נאמדה בכ-35–40 אלף,, כאשר לכל משחק בית באותה עונה הגיעו מעל 20 אלף אוהדים למגרש. את העונה הראשונה שלה בליגה הבכירה סיימה יגילוניה במרכז הטבלה במקום ה-8, כמו גם בעונתה השנייה בליגה הבכירה עונת 1988/1989 אותה סיימה יגילוניה במרכז הטבלה, הפעם במקום ה-9. בעונתה השלישית בליגה הבכירה סיימה יגילוניה במקום ה-16 והאחרון ושבה לליגת המשנה לאחר שלוש שנים. בליגה השנייה בעונת 1990/1991 הגיעה יגילוניה לפלייאוף העלייה אך הפסידה בו בדו-קרב פנדלים לזגלוביה סוסנוביץ. בעונה העוקבת סיימה יגילוניה במקום השני ושבה לליגה הבכירה, אולם לעונה אחת בלבד לאחר שסיימה את עונת 1992/1993 במקום האחרון בליגה ושבה לליגה השנייה. משם החלה הידרדרות של המועדון שתוך מספר עונות ירד עד לליגה הרביעית בסיום עונת 1997/1998. בעונתו הראשונה בליגה הרביעית לא הצליח המועדון להשתקם, אך בעונתו השנייה עלה המועדון חזרה לליגה השלישית ובעונה העוקבת העפיל חזרה לליגה השנייה, כשבעונות הבאות התנדנד בין הליגה השלישית לשנייה, עד שבסיום עונת 2006/2007 הצליח המועדון להעפיל חזרה לליגה הבכירה.
היסטוריה > 2007–הווה

בשלוש העונות הראשונות שלו בבכורה המחודשת בליגה הבכירה התמודד המועדון במרכז ובתחתית הטבלה, כאשר בעונת 2009/2010 נענש המועדון בהפחתה של 10 נקודות בעקבות שערוריית שחיתות, שביצע הנשיא הקודם של המועדון, אך זו גם העונה בה הגיע התואר הראשון של יגילוניה כאשר זכתה בגביע הפולני לאחר ניצחון בגמר על פוגון שצ'צ'ין. הזכייה בגביע העניקה ליגילוניה כרטיס היסטורי למוקדמות הליגה האירופית, שם הוגרלה במסגרת שלב המוקדמות השלישי בליגה האירופית מול אריס סלוניקי היוונית אך הפסידה לה בבית וסיימה בתיקו בחוץ והודחה. בפתיחת העונה בליגה הפולנית זכתה יגילוניה בסופר קאפ הפולני לשנת 2010 לאחר ניצחון על האלופה לך פוזנן. למרות הכישלון באירופה, בליגה יגילוניה הגיעה להישג השיא שלה כשסיימה במקום הרביעי את עונת 2010/2011 והעפילה פעם נוספת למוקדמות הליגה האירופית שם פגשה את אירטיש פבלודר מקזחסטן ואף השיגה ניצחון אירופי ראשון שניצחה בתוצאה 1–0 במשחקה הביתי, אך בקזחסטן היא הפסידה 0–2 והודחה. בליגה חזרה יגילוניה להתמודד במרכז הטבלה למשך מספר עונות, אך לאחר דשדוש של מספר עונות במרכז הטבלה את עונת 2014/2015 סיימה יגילוניה במקום השלישי שהיה הישג השיא החדש שלה, מה שהקנה לה גם כרטיס למוקדמות הליגה האירופית, שם הצליחה יגילוניה לראשונה לעבור סיבוב באירופה לאחר ניצחון כפול על קרואיה פקרואואיס מליטא, אך בסיבוב הבא היא הודחה בסיכום שני המשחקים מול אומניה ניקוסיה מקפריסין, ובליגה באותה עונה היא שוב סיימה במרכז הטבלה. העונות הבאות עונות 2016/2017 ו-2017/2018 היו עונות השיא של יגילוניה, היא סיימה פעמיים כסגנית האלופה בליגה, אך בליגה האירופית לא הצליחה להעפיל לשלב הבתים.
לאחר שתי עונות השיא של המועדון שהסתימו בסגנות החלה הידרדרות עקבית כאשר ב-5 העונות הבאות המועדון הדרדר במיקום מעונה לעונה: מקום 5 בסיום עונת 2018/2019, מקום 8 בסיום עונת 2019/2020, מקום 9 בסיום עונת 2020/2021, מקום 12 בסיום עונת 2021/2022, ומקום 14 בסיום עונת 2022/2023. אך לאחר עונה בה הגיעה ההידרדרות עד למקום ה-14 הגיע עונה היסטורית עונת 2023/2024 בה זכתה יגילוניה באליפות ראשונה.
סמל וצבעי המועדון

הסמל והצבעים של המועדון הופיעו לראשונה בשנת 1932. הסמל המקורי כלל את האות "J" שחורה ומסוגננת ומגן בצבעים אדום-צהוב השאובים מסמל העיר ביאליסטוק, בעוד הדגל והחולצות של המועדון היו לבנים ושחורים. רק באמצע שנות ה-80 החלו האוהדים להשתמש בצבעי אדום-צהוב כצבעי המועדון, אך במסמכים רשמיים באותה תקופה עדיין היו משתמשים בצבעי הלבן והשחור. נכון לעכשיו, הצבעים הרשמיים של הקבוצה הם אדום-צהוב, אך בכדי לשמר את ההיסטוריה צבעי החוץ של הקבוצה הם לבן ושחור.
שם המועדון

היסטוריה של שם המועדון:
1920 – WKS 42 Pułk Piechoty Bialystok
1932 – BKS Jagiellonia Bialystok
1935 – WKS Jagiellonia Bialystok
1945 – BKS Jagiellonia Bialystok
1946 – PKS Motor Bialystok
1948 – Klub Sportowy Białystok Wicie
1949 – Związkowiec Bialystok
1951 – Budowlani Białystok
1955 – Jagiellonia Białystok Budowlani
1973 – Jagiellonia Białystok MKSB
1999 – Jagiellonia Białystok–Wersal Podlaski
2003 – Jagiellonia Białystok SSA
אוהדים

הנציגות הרשמית של האוהדים מול המועדון היא ארגון ילדי ביאליסטוק (UJB). המטרה העיקרית של הארגון היא לאחד את כל האוהדים של יגילוניה, באצטדיון ובחיי היומיום.
מטרה חשובה של הארגון היא לעסוק בחיי ספורט, חברתיים ותרבותיים, על ידי ארגון אירועי ספורט ובידור לילדים, צעירים בבתי ספר, בתי יתומים, מרכזי חינוך ועזרה כלכלית לאנשים נזקקים.
מטרות חשובות נוספות של הארגון הן:
צביעת חלקים מהעיר ביאליסטוק ופרובינציית פודלסיה
לקדם התנדבות ולעודד תרומות דם
קידום תרבות ספורט, תיירות ואורח חיים בריא
יצירה של תאורה, פירוטכניקה, כוריאוגרפיה ומופעי עידוד במשחקי הקבוצה.
אצטדיון

האצטדיון הרשמי הראשון של יגילוניה נבנה בשנת 1971 הוא נקרא אצטדיון הטמן ביאליסטוק או אצטדיון השומרים והוא הכיל כ-15,000 מושבים. שנתיים לאחר מכן הוכפלה קיבולת האצטדיון.
בשנת 2006 לקחה עיירת ביאליסטוק אחריות על תפעול האצטדיון, ושמו שונה לאצטדיון העירוני (בפולנית: Stadion Miejski) בו מארח המועדון כיום את משחקי הבית שלו.
בשנת 2008, חברת בנייה צרפתית-פולנית לקחה על עצמה את המשימה לשפץ את האצטדיון כדי להפוך למודרני יותר. עם זאת, בשנת 2012 עקב עיכובים העירייה ביטלה את ההתקשרות עם החברה ושכרה חברה חדשה שתסיים את העבודה. חברה ספרדית-פולנית נשכרה לסיים את העבודה תמורת סכום של 254 מיליון זלוטי (כ-75 מיליון דולר). האצטדיון החדש הושלם בסוף שנת 2014 והוא מכיל של 22,372.